Da su duhovne vođe sve manje uzor u ponašanju građanima, pokazuje i fotografija koju je zabilježio jedan Banjalučanin. Luksuznu limuzinu, sveštenik je parkirao tik ispred ulaza u Hram Hrista Spasitelja.

Građanin Banjaluke bio je šokiran, kaže, kada je vidio kako se skupa limuzina “penje” na granitnu površinu ispred Hrama Hrista Spasitelja u Banjaluci. Još veći šok uslijedio je kada je Banjalučanin ugledao sveštenika kako izlazi iz automobila.

Krivo mu je, poručuje, što nije uslikao i sveštenika, ali od šoka kaže nije stigao da reaguje, piše portal Blmojgrad.

Duhovne i vjerske vođe trebalo bi da budu primjer i uzor ponašanja vjernicima. Ovaj vozač među sveštenstvom u Banjaluci, sigurno ima mnoštvo “sljedbenika” na ulicama i trotoarima glavnog grada Republike Srpske.

(BLmojgrad)